Ўічыта

Ўі́чыта (па-ангельску: Wichita) — места штату Канзас, ЗША. Паводле перапісу 2020 году насельніцтва гораду складала 397 532 чалавекі, а колькасьць жыхароў аглямэрацыі сягае 647 610 жыхароў. Горад месьціцца ў паўднёва-цэнтральным Канзасе ўздоўж ракі Арканзас. Ўічыта пачала як гандлёвы пост на Чысгальмскім шляху ў 1860-х гадах, а як места была інкарпараваная ў 1870 годзе. Гісторыя У 1541 годзе гішпанская экспэдыцыя пад кіраўніцтвам дасьледніка Франсіска Васкеса дэ Каранада выявіла, што гэты раён быў заселены народам ўічыта, але канфлікты з племенем осэйджаў у 1750-х гадах змусілі ўічыта перасяліцца далей на поўдзень. Спачатку рэгіён быў пад уладай Францыі, але пазьней быў набыты ЗША ў выніку Луізыянскай куплі ў 1803 годзе. Гэты раён спачатку быў аб’яўлены часткай тэрыторыі Канзасу ў 1854 годзе, а затым у складзе штату Канзас у 1861 годзе быў цалкам улучаны ў ЗША. Народ ўічыта вярнуўся сюды ў 1863 годзе, калі быў выгнаны з сваіх новых земляў войскамі Канфэдэрацыйных Штатаў Амэрыкі падчас грамадзянскай вайны ў ЗША, але хутка індзейцы вярнуліся на свае колішнія землі. Хуткая іміграцыя прывяла да спэкулятыўнага зямельнага буму ў канцы 1880-х гадоў, што, аднак, стымулявала далейшае разьвіцьцё гораду. Да 1890 году Ўічыта сталася трэцім паводле велічыні местам штату пасьля Канзас-Сіці і Тапікі, маючы насельніцтва ў колькасьці амаль 24 тысячаў чалавек. Тым ня менш, пасьля буму горад трапіў у эканамічную рэцэсію, а многія зь першых пасяленцаў збанкрутавалі. У 1914 і 1915 гадах у суседняй акрузе былі знойдзеныя радовішчы нафты і прыроднага газу, што выклікала чарговы эканамічны бум ва Ўічыце, бо вытворцы засноўвалі ў горадзе нафтаперапрацоўчыя заводы. У 1934 годзе вытворчыя магутнасьці Stearman у месьце сталі часткай кампаніі Boeing, якая пазьней стала найбуйнейшым працадаўцам гораду. Будаўніцтва аэрапорту на паўднёвым усходзе ад гораду было завершанае ў 1935 годзе. У час Другой сусьветнай вайны тут разьмяшчаліся вайсковая авіябаза і завод Boeing. Горад перажыў выбуховы росту насельніцтва, калі стаў буйным цэнтрам вытворчасьці бамбавікоў Boeing B-29. Насельніцтва ў ваенны час хутка павялічылася з 110 тысячаў да 184 тысячаў чалавек, прыцягваючы авіяцыйных рабочых з усяго цэнтральнага рэгіёну ЗША. Цягам канца XIX і XX стагодзьдзяў у горадзе паўсталі і іншыя вядомыя кампаніі і брэнды, сярод якіх была Pizza Hut. За выняткам кволага росту ў 1970-я гады, Ўічыта працягвала стабільна расьці эканамічны, увайшоўшы ў XXI стагодзьдзе як горад з устойлівым ростам. У канцы 1990-х і 2000-х гадоў гарадзкія ўлады і мясцовыя арганізацыі пачалі супрацу ў справе перабудовы цэнтральных раёнаў места. Крыніцы Вонкавыя спасылкі Афіцыйны сайт.